**GUVERNUL REPUBLICII MOLDOVA**

**H O T Ă R Î R E**

**cu privire la completarea**

**Hotărârii Guvernului nr. 650 din 12 iunie 2006**

nr.\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_ 2016

În vederea executării prevederilor art. I din Legea nr…… din ……2016 pentru modificarea şi completarea [Legii nr.355-XVI din 23 decembrie 2005](file:///C%3A%5CUsers%5Cse.turcanu%5CDownloads%5CTEXT%3DLPLP20051223355) cu privire la sistemul de salarizare în sectorul bugetar (Monitorul Oficial al Republicii Moldova, 2012, nr.166-169, art.567), Guvernul

**HOTĂRĂȘTE:**

Hotărîrea Guvernului nr.650 din 12 iunie 2006 “Privind salarizarea militarilor, efectivului de trupă şi corpului de comandă angajaţi în serviciul organelor apărării naţionale, securităţii statului şi ordinii publice” (Monitorul Oficial al Republicii Moldova, 2006, nr.91-94, art.692), cu modificările şi completările ulterioare, se modifică şi se completează după cum urmează:

După punctul 15, se completează cu punctul 151 cu următorul cuprins:

“Agenții constatatori din cadrul subdiviziunilor Inspectoratului General al Poliției al Ministerului Afacerilor Interne care au contribuit la încasarea veniturilor la bugetul de stat, ca rezultat al acțiunilor desfășurate de constatare, examinare și sancționare în cadrul proceselor contravenționale, conform competențelor, beneficiază de o îndemnizație trimestrială în mărime de 25% din suma încasărilor respective, din contul bugetului Inspectoratului General al Poliției al Ministerului Afacerilor Interne. Procedura de stabilire a mijloacelor financiare alocate Inspectoratului General al Poliției pentru achitarea îndemnizației trimestriale agenților constatatori se va efectua în baza unui regulament aprobat de Guvern”.

**PRIM-MINISTRU PAVEL FILIP**

**contrasemnează:**

**Ministrul afacerilor interne Alexandru JIZDAN**

**Ministrul finanțelor Octavian ARMAȘ**

**Ministrul economiei Octavian CALMÎC**